pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี เชิญชวนประชาชน 7 กลุ่มเสี่ยง ฉีดวัคซีนป้องกันไข้หวัดใหญ่ เริ่มบัดนี้ – 31 ส.ค. 61
วันอังคารที่ 5 มิถุนายน 2561
นายกรัฐมนตรี เชิญชวนประชาชน 7 กลุ่มเสี่ยง ฉีดวัคซีนป้องกันไข้หวัดใหญ่ เริ่มบัดนี้ – 31 ส.ค. 61
นายกรัฐมนตรี เชิญชวนประชาชนกลุ่มเสี่ยง โดยเฉพาะกลุ่มหญิงตั้งครรภ์และเด็กเล็กอายุ 6 เดือน-2 ปี รับการฉีดวัคซีนป้องกันไข้หวัดใหญ่ เพื่อลดความรุนแรงและภาวะแทรกซ้อน เริ่มให้บริการ 1 มิ.ย. – 31 ส.ค. 61 ที่สถานบริการสาธารณสุขของรัฐใกล้บ้าน
วันนี้ (5 มิถุนายน 2561) ที่ทําเนียบรัฐบาล พลเอกประยุทธ์ จันทร์โอชา นายกรัฐมนตรี และคณะรัฐมนตรี รับการฉีดวัคซีนป้องกันไข้หวัดใหญ่ ประจําปี 2561 พร้อมกล่าวเชิญชวนประชาชนกลุ่มเสี่ยงเข้ารับการฉีดวัคซีนป้องกันโรคไข้หวัดใหญ่ เพื่อลดความรุนแรงและภาวะแทรกซ้อน รวมทั้งขอให้ดูแลสุขภาพตนเองในช่วงฤดูฝน หากเปียกฝนขอให้อาบน้ํา สระผม เช็ดตัวให้แห้ง รักษาร่างกายให้อบอุ่น ป้องกันการเจ็บป่วย
กระทรวงสาธารณสุข ได้ให้บริการฉีดวัคซีนป้องกันโรคไข้หวัดใหญ่แก่ประชาชนกลุ่มเสี่ยง 7 กลุ่ม ได้แก่ 1.หญิงตั้งครรภ์ 2.เด็กอายุ 6 เดือน-2 ปี 3.ผู้ที่มีโรคเรื้อรัง ได้แก่ โรคปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัดและเบาหวาน 4.บุคคลที่มีอายุ 65 ปีขึ้นไป 5.ผู้พิการทางสมองที่ช่วยเหลือตนเองไม่ได้ 6.ผู้ป่วยโรคธาลัสซีเมีย ผู้ที่มีภูมิคุ้มกันบกพร่อง และผู้ติดเชื้อ HIV ที่มีอาการ และ 7.ผู้ที่มีโรคอ้วน น้ําหนักตัวมากกว่า 100 กิโลกรัม หรือค่าดัชนีมวลกาย (BMI) มากกว่า 35 กิโลกรัมต่อตารางเมตร เพื่อลดความรุนแรงของโรค ตั้งแต่วันที่ 1 มิถุนายน – 31 สิงหาคม 2561
ในปีนี้ มุ่งเน้นรณรงค์ให้กลุ่มหญิงที่ตั้งครรภ์ที่มีอายุครรภ์ตั้งแต่ 4 เดือนขึ้นไปและกลุ่มเด็กอายุ 6 เดือน – 2 ปี เข้ารับการฉีดวัคซีนทุกคน เนื่องจากกลุ่มดังกล่าวเมื่อป่วยแล้วจะมีโอกาสเกิดภาวะแทรกซ้อนและเสี่ยงต่อการเสียชีวิตสูงกว่าคนปกติที่ป่วยถึง 6 เท่า การได้รับวัคซีนป้องกันโรคไข้หวัดใหญ่ในกลุ่มหญิงตั้งครรภ์จะป้องกันการเกิดโรคได้มากถึงร้อยละ 70-90 ทั้งยังป้องกันการเกิดภาวะแทรกซ้อน และช่วยเสริมสร้างภูมิคุ้มกัน ลดโอกาสการป่วยในทารกหลังคลอดด้วย สําหรับกลุ่มเด็กอายุ 6 เดือน - 2 ปี นอกจากป้องกันการแพร่กระจายโรคแก่คนรอบข้างแล้ว ยังลดความรุนแรงและอัตราการนอนโรงพยาบาลและเสียชีวิตด้วย โดยในปี 2560 พบผู้ป่วยกลุ่มเด็กอายุต่ํากว่า 2 ปีกว่า 12,926 ราย คิดเป็นร้อยละ 6.43 ของผู้ป่วยทั้งหมด
ทั้งนี้ กระทรวงสาธารณสุข และสํานักงานหลักประกันสุขภาพแห่งชาติได้เตรียมวัคซีนไว้จํานวน 3.5 ล้านโด๊ส เพื่อให้บริการแก่กลุ่มเป้าหมายที่ทางกระทรวงสาธารณสุขได้กําหนดไว้ เพื่อป้องกันการเกิดโรคและแพร่กระจายสู่ผู้อื่น วัคซีนที่ใช้ในปีนี้เป็นวัคซีนที่ป้องกันได้ 3 สายพันธุ์ตามคําแนะนําขององค์การอนามัยโลก คือ ไวรัสไข้หวัดใหญ่สายพันธุ์ A Michigan (H1N1), สายพันธุ์ A Singapore (H3N2) และสายพันธุ์ B Phuket จากรายงานในปี 60 จะพบการป่วยด้วยไวรัสไข้หวัดใหญ่ชนิด A (H3N2) มากที่สุด รองลงมาคือ ไข้หวัดใหญ่ชนิด B หากประชาชนมีข้อสงสัยสามารถสอบถามเพิ่มเติมได้ที่ สายด่วนกรมควบคุมโรค โทร.1422
********************************* 5 มิถุนายน 2561
รัฐบาลไทย-ข่าวทำเนียบรัฐบาล-ไทย-ญี่ปุ่น เห็นพ้องยกระดับความสัมพันธ์ในทุกมิติ
วันจันทร์ที่ 16 ธันวาคม 2562
ไทย-ญี่ปุ่น เห็นพ้องยกระดับความสัมพันธ์ในทุกมิติ
ไทย-ญี่ปุ่น เห็นพ้องยกระดับความสัมพันธ์ในทุกมิติ
วันนี้ (16 ธันวาคม 2562) เวลา 11.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายชิโระ ซะโดะชิมะ (H.E. Mr. Shiro Sadoshima) เอกอัครราชทูตญี่ปุ่นประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสที่จะพ้นจากหน้าที่ สรุปสาระสําคัญการหารือดังนี้
นายกรัฐมนตรีกล่าวขอบคุณเอกอัครราชทูตญี่ปุ่นฯ ที่มีบทบาทสําคัญในการกระชับความสัมพันธ์ไทยกับญี่ปุ่นให้มีความก้าวหน้าในทุกมิติตลอดระยะเวลาที่ผ่านมา พร้อมชื่นชมวิสัยทัศน์และผลงานของเอกอัครราชทูตญี่ปุ่นฯ ที่ผลักดันความร่วมมือในมิติเศรษฐกิจระหว่างกันจนเกิดผลเป็นรูปธรรมในหลายด้าน โดยเฉพาะการพัฒนาทรัพยากรมนุษย์ การผลักดันการลงทุนจากญี่ปุ่นในไทย การส่งเสริมความร่วมมือระหว่างบริษัทและ Startups ของไทยกับญี่ปุ่น ความร่วมมือด้านการคมนาคมขนส่ง และการส่งเสริมความสัมพันธ์ในระดับท้องถิ่น โดยมุ่งหวังว่าเอกอัครราชทูตญี่ปุ่นฯ คนใหม่จะช่วยผลักดัน รวมถึงสานต่อโครงการและข้อริเริ่มต่าง ๆ ต่อไป
เอกอัครราชทูตญี่ปุ่นฯ ขอบคุณนายกรัฐมนตรีและคณะทํางานที่ได้สนับสนุนและให้ความร่วมมือมาโดยตลอด และขอบคุณนายกรัฐมนตรีที่เป็นตัวแทนประเทศไทยเข้าร่วมงานพระราชพิธีบรมราชาภิเษกของสมเด็จพระจักรพรรดิแห่งญี่ปุ่น และบทบาทของนายกรัฐมนตรีในเวทีระหว่างประเทศที่สําคัญ ได้แก่ การเข้าร่วมการประชุมผู้นํา G20 ณ นครโอซากา รวมทั้งชื่นชมการเป็นเจ้าภาพจัดประชุมสุดยอดอาเซียน ครั้งที่ 35 ของไทย ซึ่งนายกรัฐมนตรีญี่ปุ่นชื่นชมการเป็นเจ้าภาพการจัดประชุมของไทย ซึ่งสะท้อนให้เห็นถึงความใกล้ชิดของทั้งสองผู้นํา และการสนับสนุนระหว่างกันในทุกมิติ
โอกาสนี้ ทั้งสองฝ่ายเห็นพ้องกระชับความสัมพันธ์ให้แน่นแฟ้นยิ่งขึ้น โดยยินดีสนับสนุนความร่วมมือระหว่างกันในรอบด้าน อาทิ ความร่วมมือด้านการพัฒนาทรัพยากรมนุษย์ (HRD) ในการจัดตั้งสถาบันโคเซ็น (KOSEN) ในไทย การส่งเสริม SMEs และ Startups ในไทย ตลอดจนการส่งเสริมความร่วมมือด้านการลงทุน เพื่อขับเคลื่อนเศรษฐกิจและเกิดผลประโยชน์ของทั้งสองประเทศ
ในช่วงท้าย นายกรัฐมนตรีขอบคุณภาคเอกชนญี่ปุ่นที่เชื่อมั่นในศักยภาพของไทย ในการเข้ามาลงทุนในไทย นอกจากนี้ นายกรัฐมนตรีได้อวยพรให้เอกอัครราชทูตญี่ปุ่นฯ ประสบความสําเร็จ และขอให้สนับสนุนไทยในฐานะเพื่อนแท้ของไทยต่อไป
*****************
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม ร่วมบริจาคเงิน ช่วยเหลือผู้ประสบอุทกภัยภาคใต้
วันศุกร์ที่ 27 มกราคม 2560
กระทรวงทรัพยากรธรรมชาติและสิ่งแวดล้อม ร่วมบริจาคเงิน ช่วยเหลือผู้ประสบอุทกภัยภาคใต้
กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเงิน จํานวน 1,200,000 บาท เพื่อช่วยผู้ประสบอุทกภัย ณ ทําเนียบรัฐบาล
กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบเงิน จํานวน 1,200,000 บาท เพื่อช่วยผู้ประสบอุทกภัย ณ ทําเนียบรัฐบาล สืบเนื่องจากรัฐบาลจัดรายการ "ประชารัฐร่วมใจ ช่วยพิบัติภัย ภาคใต้" เพื่อเป็นกําลังใจ และช่วยเหลือพี่น้องชาวไทยที่กําลังประสบอุทกภัย ในพื้นที่ภาคใต้ เพื่อแสดงพลังความสามัคคี ความเป็นหนึ่งเดียว ในการเป็นกําลังใจ เสียสละ ให้การสนับสนุน ในรูปแบบ "ประชารัฐ" เพื่อช่วยเหลือ พี่น้องร่วมชาติ เมื่อยามต้องเผชิญความลําบากทุกข์เข็ญ ภาคใต้ ในรายการ "ประชารัฐร่วมใจ ช่วยพิบัติภัย ภาคใต้"
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๒
วันศุกร์ที่ 8 มีนาคม 2562
กระทรวงยุติธรรม ประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๒
กระทรวงยุติธรรม ประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๒
ในวันศุกร์ที่ ๘ มีนาคม ๒๕๖๒ เวลา ๑๓.๓๐น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๒ โดยมี นายประสาร มหาลี้ตระกูล อธิบดีกรมคุมประพฤติ พร้อมด้วยคณะกรรมการฟื้นฟูสมรรถภาพผู้ติดยาเสพติด และผู้ที่เกี่ยวข้อง เข้าร่วมประชุม โดยที่ประชุมได้พิจารณาในประเด็นต่างๆ ดังนี้ ๑.การแต่งตั้งอนุกรรมการผู้ทรงคุณวุฒิในคณะอนุกรรมการฟื้นฟูสมรรถภาพผู้ติดยาเสพติด แทนอนุกรรมการผู้ทรงคุณวุฒิที่ครบวาระ ๒.การแต่งตั้งอนุกรรมการในคณะอนุกรรมการฟื้นฟูสมรรถภาพผู้ติดยาเสพติด ตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ แทนอนุกรรมการบางรายที่ขอลาออก ๓.การพิจารณาร่างระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการตรวจพิสูจน์ การฟื้นฟูสมรรถภาพผู้ติดยาเสพติด การควบคุมตัว และการปฏิบัติต่อผู้เข้ารับการตรวจพิสูจน์ และผู้เข้ารับการฟื้นฟูสมรรถภาพผู้ติดยาเสพติด (ฉบับที่ ..) พ.ศ. ....
นอกจากนี้ ที่ประชุมได้รายงานผลการดําเนินงานตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ รวมทั้งผลการดําเนินงานของคณะอนุกรรมการตามมาตรา ๑๑ โดยได้มอบหมายให้กรมคุมประพฤติทําการวิเคราะห์สถานการณ์การดําเนินงาน รวมทั้งข้อสังเกตจากคณะกรรมการฯ ในประเด็นต่างๆ ที่เกี่ยวข้อง เพื่อนําเสนอในที่ประชุมในครั้งต่อไป
รัฐบาลไทย-ข่าวทำเนียบรัฐบาล-ไอแบงก์ ชี้แจงกรณีมีการเผยแพร่คลิป และอ้างว่าหากผู้กู้ยืมเงิน กยศ. ยอมเปลี่ยนศาสนา ธนาคารจะดำเนินการยกหนี้ให้ไม่เป็นความจริง!!!
วันอังคารที่ 26 พฤศจิกายน 2562
ไอแบงก์ ชี้แจงกรณีมีการเผยแพร่คลิป และอ้างว่าหากผู้กู้ยืมเงิน กยศ. ยอมเปลี่ยนศาสนา ธนาคารจะดําเนินการยกหนี้ให้ไม่เป็นความจริง!!!
ตามที่ได้มีการเผยแพร่คลิปในสื่อออนไลน์ โดยระบุว่า นักเรียนนักศึกษาที่ประสงค์กู้ยืมเงินจาก กยศ. จะต้องกู้ผ่านธนาคารอิสลามแห่งประเทศไทยเท่านั้น รวมทั้งหากผู้กู้ยินยอมเปลี่ยนการนับถือศาสนามาเป็นศาสนาอิสลาม ธนาคารจะดําเนินการยกหนี้ให้นั้น
นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย (ไอแบงก์) ขอเรียนชี้แจงว่า ข้อมูลดังกล่าวไม่เป็นความจริงแม้แต่เรื่องเดียว เนื่องจากปัจจุบันธนาคารอิสลามแห่งประเทศไทย เป็นหนึ่งในสองของผู้บริหารจัดการเงินให้กู้ยืมจาก กยศ. ทั้งนี้เพื่ออํานวยให้นักเรียนนักศึกษาที่นับถือศาสนาอิสลาม ได้มีทางเลือกในการใช้บริการทางการเงินอย่างถูกต้องตามหลักการที่ศาสนาบัญญัติไว้ อย่างไรก็ตาม ก็ไม่ได้เป็นภาคบังคับแต่อย่างใด และเป็นไปตามความประสงค์ของผู้กู้ ประกอบกับธนาคารไม่ได้เป็นผู้ให้กู้โดยตรง แต่เป็นเพียงช่องทางในการติดต่อรับจ่ายเงินจากทาง กยศ. ธนาคารจึงไม่ได้มีส่วนได้เสียในการให้เงินกู้ดังกล่าว นอกจากนั้น ในกระบวนการขอกู้ยืมก็ไม่ได้มีเอกสารหรือข้อความใด ที่ระบุว่าจะได้รับการยกหนี้เมื่อมีการเปลี่ยนศาสนามาเป็นศาสนาอิสลาม ข้อความดังกล่าวจึงไม่เป็นความจริงทั้งสิ้น
ธนาคารอิสลามแห่งประเทศไทย ขอยืนยันว่า ธนาคารดําเนินธุรกิจทางการเงินตามหลักการเงินอิสลาม เพื่อให้ลูกค้าที่เป็นชาวไทยมุสลิม มีทางเลือกในการใช้บริการทางการเงินอย่างถูกต้องตามหลักศาสนาอิสลาม และธนาคารยังสามารถให้บริการทางการเงินกับประชาชนที่นับถือศาสนาอื่นได้เช่นกัน หากลูกค้าสนใจใช้บริการกับธนาคารเรายินดีให้บริการทุกท่านอย่างเท่าเทียม โดยไม่มีพันธกิจในการเชิญชวนผู้ใช้บริการในการเปลี่ยนศาสนา ข้อความดังกล่าว จึงอาจสร้างความสับสนและความเข้าใจผิดและเกิดความสับสนในบทบาทของธนาคารอิสลามแห่งประเทศไทย ธนาคารจึงขอเรียนมาให้ประชาชนได้รับทราบโดยทั่วกัน” นายวุฒิชัย กล่าวทิ้งท้าย
รัฐบาลไทย-ข่าวทำเนียบรัฐบาล-ธ.ก.ส.เปิดเว็บไซต์ www.เยียวยาเกษตรกร.com สำหรับคนไม่มีบัญชี ธ.ก.ส. แจ้งโอนเงินเข้าบัญชีธนาคารอื่น เท่านั้น
วันจันทร์ที่ 11 พฤษภาคม 2563
ธ.ก.ส.เปิดเว็บไซต์ www.เยียวยาเกษตรกร.com สําหรับคนไม่มีบัญชี ธ.ก.ส. แจ้งโอนเงินเข้าบัญชีธนาคารอื่น เท่านั้น
ธ.ก.ส.เปิดรับแจ้งข้อมูลบัญชีเงินฝากธนาคารอื่น ๆ และหมายเลขโทรศัพท์ ผ่าน www.เยียวยาเกษตรกร.com เพื่อรับการโอนเงินเข้าบัญชีต่อไปหลังตรวจสอบความซ้ําซ้อน เริ่มตั้งแต่วันที่ 7 พ.ค. 63 ที่ผ่านมา
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 28 เมษายน 2563 เห็นชอบให้ดําเนินมาตรการช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโคโรน่า (COVID-19)โดยจ่ายเงินให้แก่ครัวเรือนเกษตรกรที่ขึ้นทะเบียนเกษตรกรกับหน่วยงานของรัฐรายละ5,000 บาท เป็นระยะเวลา 3 เดือน (พ.ค. – ก.ค. 63)จํานวน 10ล้านราย วงเงินงบประมาณจํานวน 150,000 ล้านบาท สําหรับขั้นตอนการจ่ายเงินดังกล่าวธ.ก.ส. จะรับข้อมูลผู้ขึ้นทะเบียนที่ผ่านการตรวจสอบแล้วจากกระทรวงเกษตรและสหกรณ์และดําเนินการโอนเงินเข้าบัญชีเกษตรกรโดยตรงในกรณีเกษตรกรมีบัญชีเงินฝากกับ ธ.ก.ส. แล้ว สามารถใช้บัญชีเงินฝากเดิมได้ โดยไม่ต้องมาเปิดบัญชีใหม่
ส่วนเกษตรกรที่ไม่มีบัญชีเงินฝากกับ ธ.ก.ส. สามารถแจ้งเลขที่บัญชีเงินฝากที่มีอยู่กับธนาคารอื่น โดยเตรียมหมายเลขบัตรประชาชน หมายเลขโทรศัพท์ และเลขที่บัญชีเงินฝากธนาคารอื่นจากนั้นเข้าเว็บไซต์ www.เยียวยาเกษตรกร.comซึ่งมีเกษตรกรบางส่วนได้แจ้งบัญชีเงินฝากธนาคารอื่นแล้วทั้งนี้เป็นเพียงการรับแจ้งช่องทางในการโอนเงินเท่านั้น ยังไม่ได้ตรวจสอบความซ้ําซ้อนของการให้ความช่วยเหลืออื่นๆ ของรัฐ เช่น การเยียวยาผู้ประกอบอาชีพอิสระ(เราไม่ทิ้งกัน) ข้าราชการบํานาญ ประกันสังคม หรือโครงการอื่น ๆ
กรณีเกษตรกรที่อยู่ระหว่างการขึ้นทะเบียนหรือปรับปรุงข้อมูลทะเบียนเกษตรกรกับกระทรวงเกษตรและสหกรณ์ ตั้งแต่วันที่ 1 พฤษภาคม 2563 ซึ่งหมดเขตวันที่ 15 พฤษภาคม 2563 จะไม่พบข้อมูลในเว็บไซต์ เนื่องจากข้อมูลที่กระทรวงเกษตรฯ จัดส่งให้ ธ.ก.ส. กลุ่มเป้าหมายแรกจํานวน 8.35 ล้านราย เป็นข้อมูลการขึ้นทะเบียนเกษตรกรเพียง ณ วันที่ 30 เมษายน 2563 ดังนั้น เกษตรกรจะสามารถแจ้งบัญชีเงินฝากธนาคารอื่น หลังจากได้ตรวจสอบความซ้ําซ้อนตามเงื่อนไขของโครงการ โดยเริ่มแจ้งได้ตั้งแต่วันที่ 27พฤษภาคม 2563 และ ธ.ก.ส. จะเริ่มโอนเงินเข้าบัญชีกลุ่มเป้าหมายที่ 2 พร้อมกับเกษตรกรที่มีบัญชี ธ.ก.ส. ในวันที่ 29 พฤษภาคม 2563 เป็นต้นไป นอกจากนี้ เว็บไซต์ดังกล่าวยังสามารถตรวจสอบผลการโอนเงินได้ โดยเกษตรกรที่ได้รับเงินกลุ่มแรกกว่า 8 ล้านราย สามารถตรวจสอบได้ตั้งแต่วันที่15 พฤษภาคม 2563 เป็นต้นไป
“โครงการดังกล่าว ธ.ก.ส. จะเร่งดําเนินการภายใต้การควบคุมการแพร่กระจายของโรค COVID-19 อย่างเคร่งครัด ซึ่งนอกจากเกษตรกรไม่จําเป็นต้องมีบัญชีเงินฝากกับ ธ.ก.ส. แล้ว ยังสามารถใช้บัตร ATM ของ ธ.ก.ส.และของธนาคารอื่นๆ ถอนเงินจากตู้ ATM ได้ทุกธนาคาร หรือใช้โทรศัพท์มือถือที่มีแอปพลิเคชั่น ธ.ก.ส. A-Mobile ถอนเงินโดยไม่ใช้บัตร ATM ที่ตู้ ATM ของธ.ก.ส. ได้อีกด้วย” นายอภิรมย์กล่าว
รัฐบาลไทย-ข่าวทำเนียบรัฐบาล-ธ.ก.ส. จับมือ สศก. ต่อยอดงานวิชาการและเผยแพร่ข้อมูลข่าวสารสู่เกษตรกร
วันอังคารที่ 3 กันยายน 2562
ธ.ก.ส. จับมือ สศก. ต่อยอดงานวิชาการและเผยแพร่ข้อมูลข่าวสารสู่เกษตรกร
ธ.ก.ส. ร่วมมือ สศก. ด้านวิชาการและการแลกเปลี่ยนข้อมูลข่าวสาร เพื่อใช้ในการวิจัยการคาดการณ์ราคาสินค้าเกษตรรายเดือน รวมถึงการเผยแพร่ข้อมูลผ่านเว็บไซต์แผ่นดินทอง และแอปพลิเคชัน ธ.ก.ส. A-Mobile พร้อมส่งเสริมข้อมูลการวิจัยต่อยอดเพื่อเป็นประโยชน์แก่เกษตรกร
วันนี้ (3 กันยายน 2562) ณ ห้องโถงชั้น 2 ธ.ก.ส. สํานักงานใหญ่ บางเขน ได้มีพิธีลงนามบันทึกข้อตกลง “ความร่วมมือด้านวิชาการและการแลกเปลี่ยนเผยแพร่ข้อมูลข่าวสาร” ระหว่างนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนางสาวจริยา สุทธิไชยา เลขาธิการสํานักงานเศรษฐกิจการเกษตร (สศก.) เพื่อแลกเปลี่ยนข้อมูลความรู้วิชาการ การสนับสนุน ช่วยเหลือ แลกเปลี่ยนความคิดเห็นด้านงานวิจัย การประเมินผล การจัดกิจกรรมทางวิชาการ การต่อยอดผลงานวิจัยสู่การปฏิบัติ รวมถึงการนําข้อมูลไปเผยแพร่ผ่านช่องทางต่าง ๆ เพื่อเป็นประโยชน์ต่อเกษตรกรและประชาชนทั่วไป
นายอภิรมย์ สุขประเสริฐ ผู้จัดการ ธ.ก.ส. กล่าวว่า ที่ผ่านมาทั้ง 2 หน่วยงานมีการร่วมมือกัน อย่างต่อเนื่อง ทั้งด้านวิชาการและการแลกเปลี่ยนข้อมูลข่าวสาร เช่น การเชื่อมโยงราคาสินค้าเกษตรรายวันผ่านเว็บไซต์แผ่นดินทอง และแอปพลิเคชัน ธ.ก.ส. A-Mobile รวมถึงข้อมูลราคาสินค้าเกษตรสําหรับพยากรณ์ราคาสินค้าเกษตรรายเดือน ซึ่งในอนาคตจะมีโครงการจัดกิจกรรมทางวิชาการร่วมกัน เพื่อเผยแพร่ผลงานวิจัยที่สามารถสร้างมูลค่าเพิ่มและนวัตกรรมในการพัฒนาภาคการเกษตร อันจะเป็นประโยชน์ต่อเกษตรกร ชุมชน และเครือข่ายชุมชนภาคการเกษตร รวมถึงการเสริมสร้างเศรษฐกิจฐานรากให้มีความเข้มแข็งและยกระดับคุณภาพชีวิตของเกษตรกรอย่างยั่งยืน
นางสาวจริยา สุทธิไชยา เลขาธิการ สศก. กล่าวว่า นอกจากการเชื่อมโยงและแลกเปลี่ยนข้อมูลความรู้ ข่าวสาร ความคิดเห็นข้อมูลทางวิชาการ การจัดกิจกรรมทางวิชาการและนโยบายที่เกี่ยวข้อง ระหว่างศูนย์สารสนเทศการเกษตร สศก. และศูนย์วิจัยและพัฒนานวัตกรรม ธ.ก.ส. เพื่อนําไปประกอบการวิเคราะห์วิจัย ประเมินผล สําหรับการตัดสินใจของผู้บริหารและผู้ปฏิบัติงานแล้ว ยังมีเป้าหมายที่จะต่อยอดขยายผลงานวิจัยไปสู่การปฏิบัติ ตลอดจนร่วมมือกันเผยแพร่ข้อมูลข่าวสารการเกษตรผ่านสื่อต่าง ๆ ตามความเหมาะสมเพื่อประโยชน์ต่อการทําการเกษตรของเกษตรกรและการให้บริการแก่ประชาชนต่อไป
รัฐบาลไทย-ข่าวทำเนียบรัฐบาล-“ยุติธรรม” หารือหน่วยงานที่เกี่ยวข้อง กำหนดแนวทางการสืบคดีค้ามนุษย์ในต่างประเทศ
วันอังคารที่ 27 กุมภาพันธ์ 2561
“ยุติธรรม” หารือหน่วยงานที่เกี่ยวข้อง กําหนดแนวทางการสืบคดีค้ามนุษย์ในต่างประเทศ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือการสืบพยานคดีค้ามนุษย์ในต่างประเทศ
ในวันจันทร์ที่ ๒๖ กุมภาพันธ์ ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมหารือการสืบพยานคดีค้ามนุษย์ในต่างประเทศ
โดยมีผู้แทนของหน่วยงานที่เกี่ยวข้อง อาทิ กรมสอบสวนคดีพิเศษ สํานักงานกิจการยุติธรรม
สํานักงานศาลยุติธรรม และสํานักงานอัยการสูงสุด เป็นต้น เข้าร่วมประชุมฯเ
เพื่อพิจารณาในประเด็น ดังนี้
๑) การจัดทํา MOU ระหว่างสํานักงานศาลยุติธรรม กับศาลยุติธรรมในต่างประเทศ
ในกรณีที่ศาลมีคําสั่งให้นําพยานคดีค้ามนุษย์มาเบิกความในศาลต่างประเทศ
ผ่านระบบ Video Conference
ซึ่งที่ประชุมฯ ได้มีมติเห็นพ้องให้มีการลงการจัดทํา MOU ดังกล่าว
โดยให้เริ่มที่ประเทศต้นทางของผู้ที่ตกเป็นเหยื่อในคดีค้ามนุษย์ในประเทศไทย
และประเทศปลายทางที่คนไทยตกเป็นเหยื่อในคดีค้ามนุษย์
และ ๒) เพื่อหารือกับหน่วยงานที่เกี่ยวข้องในการระบุหน่วยงานรับผิดชอบ
ในการนําพยานคดีการค้ามนุษย์มาเบิกความในศาลต่างประเทศ
และติดตามมาเบิกความในประเทศไทยในกรณีที่ไม่สามารถเบิกความผ่านระบบ Video Conference ได้
ซึ่งที่ประชุมฯ ได้มีมติเห็นพ้องให้สํานักงานอัยการสูงสุดเป็นหน่วยงานหลักในการดําเนินการ ดังกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมการจัดงานพระราชพิธีพืชมงคลจรดพระนังคัลแรกนาขวัญ ประจำปีพุทธศักราช 2560
วันจันทร์ที่ 1 พฤษภาคม 2560
กระทรวงเกษตรฯ เตรียมการจัดงานพระราชพิธีพืชมงคลจรดพระนังคัลแรกนาขวัญ ประจําปีพุทธศักราช 2560
กระทรวงเกษตรฯ เตรียมการจัดงานพระราชพิธีพืชมงคลจรดพระนังคัลแรกนาขวัญ ประจําปีพุทธศักราช 2560 เพื่อความเป็นสิริมงคลและบํารุงขวัญแก่เกษตรกรไทย
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยถึงการเตรียมการจัดงานพระราชพิธีพืชมงคลจรดพระนังคัลแรกนาขวัญ ประจําปีพุทธศักราช 2560 ว่า ในปีนี้ปฏิทินหลวงได้กําหนดวันพระราชพิธีพืชมงคลจรดพระนังคัลแรกนาขวัญ ซึ่งประกอบด้วยพระราชพิธี2พิธีรวมกัน คือ พระราชพิธีพืชมงคล อันเป็นพิธีสงฆ์ เป็นวันสวดมนต์เริ่มการพระราชพิธีพืชมงคล ประกอบพระราชพิธี ณ พระอุโบสถวัดพระศรีรัตนศาสดารามกําหนดจัดขึ้นในวันพฤหัสบดีที่ 11 พฤษภาคม 2560ตั้งแต่เวลา 15.00 น. และถือเป็นวันเกษตรกรด้วย สําหรับในวันถัดมาของการประกอบพระราชพิธี คือ พระราชพิธีจรดพระนังคัลแรกนาขวัญ(วันไถหว่าน)อันเป็นพิธีพราหมณ์ จะประกอบพระราชพิธีในวันศุกร์ที่12 พฤษภาคม 2560ฤกษ์ไถหว่านระหว่างเวลาเวลา 08.19 - 08.59น. ณ มณฑลพิธีท้องสนามหลวง
พระราชพิธีพืชมงคลจรดพระนังคัลแรกนาขวัญ ถือเป็นพระราชพิธีซึ่งกระทําขึ้นเพื่อความเป็นสิริมงคลและส่งเสริมบํารุงขวัญเกษตรกร เพื่อให้เกิดความมั่นใจในการเพาะปลูก โดยกําหนดจัดขึ้นในราวเดือนหกของทุกปี อันถือเป็นเวลาที่เหมาะสมในการเริ่มต้นฤดูกาลแห่งการทํานา
พลเอกฉัตรชัย กล่าวต่อไปว่า ในปีพุทธศักราช 2560 นี้ผู้ทําหน้าที่พระยาแรกนาคือนายธีรภัทร ประยูรสิทธิ ปลัดกระทรวงเกษตรและสหกรณ์ ทําหน้าที่พระยาแรกนา เทพีคู่หาบทองได้แก่ นางสาวนันทินี ทองคงเหย้า นักวิชาการส่งเสริมการเกษตรชํานาญการ กรมส่งเสริมการเกษตร นางสาวฉมาพันธ์ สุพรมอินทร์ นักวิชาการตรวจสอบบัญชีปฏิบัติการ กรมตรวจบัญชีสหกรณ์เทพีคู่หาบเงินได้แก่ นางสาว นันทวัน สุวรรณสถิตย์ นักวิชาการสิ่งแวดล้อมชํานาญการ กรมชลประทาน นางสาวพรพิมล ศิริการ นักวิชาการเกษตรชํานาญการ กรมส่งเสริมการเกษตรคู่เคียงมีจํานวน 16 ราย และผู้เชิญเครื่องอิสริยยศจํานวน 4 รายพระโคแรกนาได้แก่ พระโคเพิ่ม พระโคพูลพระโคสํารองได้แก่ พระโคพอ และ พระโคเพียง
อนึ่ง ในปีนี้กรมการข้าวซึ่งเป็นหน่วยงานที่ดําเนินการปลูกข้าว ณ แปลงนาทดลองในโครงการส่วนพระองค์สวนจิตรลดาในฤดูนาปี 2559 ได้ขอพระราชทานพันธุ์ข้าวทรงปลูกพระราชทานทั้งข้าวนาสวนและข้าวไร่ จํานวน 11 พันธุ์ เพื่อใช้ในพระราชพิธีจรดพระนังคัลแรกนาขวัญ ประจําปี 2560 ประกอบด้วยข้าวนาสวน 8 พันธุ์(พันธุ์ขาวดอกมะลิ 105,พันธุ์ปทุมธานี1, พันธุ์สังข์หยดพัทลุง, พันธุ์กข41, พันธุ์กข57, พันธุ์กข61, พันธุ์กข6, และพันธุ์ทับทิมชุมแพ) และข้าวไร่ 3 พันธุ์ (พันธุ์ดอกพะยอม, พันธุ์ซิวแม่จัน และพันธุ์ลืมผัว)ทั้งนี้ เมล็ดพันธุ์ข้าวเปลือกที่นําเข้าในพระราชพิธีมีน้ําหนักรวมทั้งสิ้น 2,865 กิโลกรัมและจัดเป็น“พันธุ์ข้าวทรงปลูกพระราชทาน”บรรจุในซองพลาสติกแจกจ่ายให้บรรดาพสกนิกร ประชาชนผู้สนใจ และชาวนาทั่วประเทศรับไปเป็นมิ่งขวัญและสิริมงคลในการประกอบอาชีพการเกษตรตามประเพณีนิยม เพื่อให้เป็นไปตามพระราชประสงค์สืบไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ทส.ประชุมคณะอนุกรรมการจัดหาที่ดิน ครั้งที่ 1/2563
วันจันทร์ที่ 3 สิงหาคม 2563
ทส.ประชุมคณะอนุกรรมการจัดหาที่ดิน ครั้งที่ 1/2563
ทส.ประชุมคณะอนุกรรมการจัดหาที่ดิน ครั้งที่ 1/2563
ทส.ประชุมคณะอนุกรรมการจัดหาที่ดิน ครั้งที่ 1/2563
วันที่ 30 ก.ค. 63 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการจัดหาที่ดิน ครั้งที่ 1/2563 ซึ่งมีเรื่องสืบเนื่องจากคณะอนุกรรมการจัดหาที่ดิน (เดิม) เรื่องการจัดหาข้อมูลภาพถ่ายดาวเทียมรายละเอียดสูงปี 2557 เพื่อใช้ในการบริหารจัดการที่ดินตามนโยบาย คทช. ความก้าวหน้าการดําเนินงานของคณะทํางานศึกษาการใช้ประโยชน์ที่ดินป่าชายเลนชุมชนเมืองระนอง จังหวัดระนอง และมีเรื่องเพื่อพิจารณาเกี่ยวกับการดําเนินงานของคณะอนุกรรมการจัดหาที่ดิน การพิจารณาพื้นที่เป้าหมายดําเนินการจัดหาที่ดินทํากินให้ชุมชน ของ คทช.จังหวัด และกําหนดพื้นที่เป้าหมาย ปีงบประมาณ พ.ศ. 2563 (เพิ่มเติม) โดยมีคณะอนุกรรมการเข้าร่วมประชุมฯ ณ ห้องประชุมกรรณิการ์-ราชาวดี กรมส่งเสริมคุณภาพสิ่งแวดล้อม
รัฐบาลไทย-ข่าวทำเนียบรัฐบาล-​กรมพัฒน์ฯ ชวนซื้อผลไม้ไทยผ่าน Lazada คัดสรรกว่า 100 รายการขายตรงผู้บริโภค [กระทรวงพาณิชย์]
วันเสาร์ที่ 6 มิถุนายน 2563
​กรมพัฒน์ฯ ชวนซื้อผลไม้ไทยผ่าน Lazada คัดสรรกว่า 100 รายการขายตรงผู้บริโภค [กระทรวงพาณิชย์]
​กรมพัฒน์ฯ ชวนซื้อผลไม้ไทยผ่าน Lazada คัดสรรกว่า 100 รายการขายตรงผู้บริโภค
กรมพัฒนาธุรกิจการค้าจับมือ Lazada อีมาร์เก็ตเพลสรายใหญ่ จัดแคมเปญ Thai Fruits Golden Monthsนําผลไม้คุณภาพเกรดส่งออกจากเกษตรกรไทยที่ได้รับผลกระทบจากโควิด-19 มาจําหน่ายในราคาถูก ซื้อได้ตั้งแต่ 7 มิ.ย.นี้ พร้อมกดรับส่วนลดสินค้าหรือค่าจัดส่งในราคาพิเศษ
นายวุฒิไกร ลีวีระพันธุ์ อธิบดีกรมพัฒนาธุรกิจการค้า เปิดเผยว่า กรมฯ ได้ร่วมมือกับ Lazada อีมาร์เก็ตเพลสรายใหญ่ของประเทศ จัดแคมเปญ “Thai Fruits Golden Months” เพื่อสนับสนุนเกษตรกรไทยให้สามารถขยายช่องทางขายสินค้าเกษตรได้ เนื่องจากผลกระทบของโควิด-19 ทําให้เกิดอุปสรรคในการขายผลไม้เข้าสู่ตลาดทั้งในประเทศและต่างประเทศ โดยได้คัดสรรสินค้าผลไม้คุณภาพดีจากทั่วประเทศ กว่า 100 รายการ มาร่วมลดราคาครั้งยิ่งใหญ่ ตั้งแต่วันที่ 7 มิ.ย.2563 ผ่านทางแอปพลิเคชัน Lazada โดยระหว่างวันที่ 7-10 มิ.ย.2563 สามารถกดรับคูปองส่วนลด 50 บาท เมื่อสั่งซื้อสินค้าถึง 599 บาท หรือซื้อสินค้า 3 รายการขึ้นไปจะได้รับคูปองส่วนลดค่าจัดส่ง 30 บาท
“กิจกรรมระหว่างกรมฯ กับ Lazada ในครั้งนี้ เป็นความร่วมมือระหว่างภาครัฐและภาคเอกชนที่มุ่งหวังจะส่งเสริมการตลาดให้เกษตรกรไทยให้เติบโตอย่างมีศักยภาพ และผลักดันผลผลิตอย่างผลไม้ไทยให้สามารถเข้าสู่ช่องทางออนไลน์หรืออี-คอมเมิร์ซมากขึ้น ช่วยขยายช่องทางการตลาดให้ครอบคลุมทุกกลุ่มเป้าหมาย ขณะเดียวกัน ช่วยสร้างมูลค่าทางเศรษฐกิจและการค้า พร้อมกระตุ้นเศรษฐกิจฐานรากของประเทศให้ขับเคลื่อนไปข้างหน้าด้วยความเข้มแข็ง สอดคล้องกับยุทธศาสตร์ชาติที่มุ่งยกระดับผู้ประกอบการไทยให้สามารถแข่งขันได้ในยุคดิจิทัลอย่างสมบูรณ์”
ทั้งนี้ กรมฯ ขอเชิญชวนผู้สนใจสามารถสั่งซื้อผลไม้คุณภาพดีผ่านแคมเปญ Thai Fruits Golden Months ซึ่งเป็นกิจกรรมที่ต้องการกระตุ้นการอุปโภคบริโภคในระบบเศรษฐกิจของประเทศ และผู้บริโภคยังมีส่วนช่วยเพิ่มรายได้ให้คนในท้องถิ่น รวมทั้งประหยัดเงินในกระเป๋าและสามารถเลือกซื้อผลไม้คุณภาพจากมือเกษตรกรได้โดยตรงและสะดวกรวดเร็วมากยิ่งขึ้น
นายแจ็ค จาง รองประธานเจ้าหน้าที่บริหาร บริษัท ลาซาด้า จํากัด (ประเทศไทย) กล่าวว่า ลาซาด้าขอขอบคุณทุกภาคส่วนที่ผลักดันโครงการ Thai Fruits Golden Months : ไทยช่วยไทย ชาวสวนอยู่ได้ ประเทศไทยอยู่รอด เกิดขึ้น โดยการร่วมมือกันในครั้งนี้ เริ่มจากภาครัฐที่ริเริ่มโครงการเพื่อสนับสนุนให้เกษตรกรเพิ่มช่องทางในการจําหน่ายผลไม้สด รวมถึงผู้บริโภคสามารถซื้อสินค้าจากเกษตรกรโดยตรง โดยมีลาซาด้าเป็นแพลตฟอร์มกลางเพื่อเชื่อมต่อผู้ซื้อกับผู้ขาย และกระจายผลไม้คุณภาพไปยังผู้บริโภค
โดยลาซาด้ายังได้จัดทําแคมเปญสนับสนุนด้านการตลาด เช่น จัดทําคูปองส่งฟรี รวมถึงการประชาสัมพันธ์สินค้าเกษตรไทยให้เป็นที่รู้จัก และสร้างการยอมรับในกลุ่มผู้บริโภคมากขึ้น เพราะลาซาด้าเชื่อว่าเมื่อเกษตรกรมีความมั่นคงในอาชีพ เศรษฐกิจในชุมชนก็จะเติบโตแบบยั่งยืนต่อไป